Komisijos Sprendimas
1991 m. gruodžio 4 d.
iš dalies keičiantis Tarybos sprendimą 82/734/EEB dėl Šveicarijos Konfederacijos įmonių, patvirtintų importuoti į Bendriją šviežią mėsą, sąrašo
(92/2/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių [1] su paskutiniais pakeitimais, padarytais Direktyva 91/497/EEB [2], ypač į jos 4 straipsnio 1 dalį ir 18 straipsnio 1 dalį,
atsižvelgdama į 1976 m. gruodžio 21 d. Tarybos direktyvą 77/96/EEB dėl trichinelių (trichinella spiralis) tyrimo naminių kiaulių šviežioje mėsoje, importuojamoje iš trečiųjų šalių [3], su paskutiniais pakeitimais, padarytais Komisijos direktyva 89/321/EEB [4], ypač į jos 4 straipsnį,
kadangi tvarka, kurios reikia laikytis iš dalies keičiant arba papildant trečiųjų šalių įmonių, patvirtintų importuoti į Bendriją šviežią mėsą, sąrašus buvo nustatyta Komisijos sprendimu 90/13/EEB [5];
kadangi Šveicarijos įmonių, patvirtintų importuoti į Bendriją šviežią mėsą, sąrašas pirmiausia buvo nustatytas Tarybos sprendimu 82/734/EEB [6] su paskutiniais pakeitimais, padarytais 1991 m. gegužės 30 d. Komisijos sprendimu C(91) 1060 [7];
kadangi įprastiniai patikrinimai, atliekami pagal Direktyvos 72/462/EEB 5 straipsnį ir 1986 m. rugsėjo 11 d. Komisijos sprendimo 86/474/EEB dėl patikrinimų vietoje, kuriuos būtina atlikti iš šalių, kurios nėra narės, importuojant galvijus, kiaules ir šviežią mėsą, įgyvendinimo [8] 2 straipsnio 1 dalį, parodė, kad nuo paskutinio patikrinimo pasikeitė kai kurių įmonių higienos padėtis;
kadangi todėl reikėtų iš dalies pakeisti įmonių sąrašą,
PRIĖMĖ ŠĮ SPRENDIMĄ:
1 straipsnis
Sprendimo 82/734/EEB priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1991 m. gruodžio 4 d.